open-index/open-wikipedia-markdown huggingface dataset:
Обсерватория Клеть

**Обсерватория Клеть**,  *Observatoř Kleť*  — найвысше положена обсерватория Чехии, котра лежить на верху Клеть () в Югочешском краю, около 30 км на югозапад од Чешскых Будейовиць.

Обсерватория Клеть была основана в року 1957. В роках 1966–1991 ведучым обсерватории быв Антонин Мркос. Од року 1992 ведучов е Яна Тиха. Канцеларня и архив обсерватории суть в Чешскых Будейовицах. Найлегшый выступ — сѣдаловый вытяг *Красетин–Клеть*, а недалеко од обсерватории Клеть на верху горы навщѣвителѣ можуть тыж увидѣти найстаршу в Чехах муровану звѣздарню з рока 1825, а мають ту ай туристичну хату.

## Жерела и одказы
* 
* 
* 
* 

## Референции

Катеґорія:Астрономія
Астроном

**Астро́ном**, од *ἄστρον* астрон = звѣзда  и *νόμος* номос = закон — переважно академично вышколована особа, котора ся занимать в научных цѣлях астрономиов. Старша назва той професии — **звѣздарь**, формы женского роду — астрономка, звѣздарька.
## Опис професии
Астроном штудуе небесны тѣлеcа: звѣзды, планеты, их сателиты, кометы. Астрономы класификують и описуть небесны явы и толкують их з помочов законох физикы. Практичны позорованя небесных объектох — лем мала часть роботы астронома. Дале наслѣдують деталны розрахункы з помочов математичных методох. На компютерах астрономы складують звѣздны мапы, рохраховують траектории небесных тѣлес. Конкретна робота зависить од шпециализации астронома. Як и в иншых науках, в астрономии суть многы конарѣ: козмология, небесна механика и звѣздна динамика, астрофизика, радиоастрономия, физика галаксий, звѣзд, конштруованя и выроба астрономичной апаратуры.

## Астрономы в сучасности
Астрономия днесь заживать готовый бум, стоить перед дверима небывалых объявлѣнь: днешны телескопы, вельо разы выконнѣйшы од своих попередникох, дозволяють видѣти так, як ся астрономам минулого ани не снило, а компютерна техника помагать фиксовати и генерализовати информацию. То, на што давно потребовали рокы, теперь мож зробити за немногы годины. Половка лавреатох Нобеловой награды з физикы за послѣдны рокы суть астрономы. Привычный про днешного чоловѣка мобил зоз GPS не быв бы можный без штучных сателитох Землѣ, а тоты — без объявлѣнь в области астрономии. Професия астронома днесь популарна, а число астрономох, котры працують в цѣлом свѣтѣ — около . 

## Жерела и одказы
* 
* 

## Референции

Катеґорія:Астрономы
Катеґорія:Професії
Чешске Будейовице

**Чешске Будейовице**,  *České Budějovice*,  *Budweis*, *Böhmisch Budweis* — суть штатутарным городом, административным и културным центром Югочешского края и его найвекшым населеным пунктом.

Город положенный помеджи озерами при сутоку рѣк Влтава и Малше. Основаный в року 1265  чешскым пановником Пшемыслом Отакаром II., город мать богату середновѣку архитектуру зоз еднов из найвекшых аркадных городскых площ в Европѣ. В Югочешском музею суть презентованы природа, археология, история и умѣня региона.

Гералдичныма фарбами суть золота, червена и стрѣберна. Герб походить зоз XIV., а застава — зоз XVIII. стороча.

В Чешскых Будейовицях суть вецеры высшы школы, културны, шпортовы и туристичны инштитуции. Осадили ся ту ай свѣтознамы фирмы з довгов традициов, як то: *Koh-i-noor Hardtmuth, a.s.*, *Budějovický Budvar, n.p.*, пак найвекша югочешска машинарска фирма *Robert Bosch, s.r.o.* ай вызнамный потравинарскый продуцент *Madeta, a.s.* 

На запад од города недалеко суть найдища антрациту, бурого угля и графиту.

## Жерела и одказы
* 
* 
* 

## Референции


České Budějovice katedrála sv. Mikuláše 2.jpg| Катедрала Св. Микулаша
Ceske-Budejovice-town-hall.jpg|Магистрат
České Budějovice, JČ muzeum.jpg|Югочешскый музей
Дмитро Кешеля

**Дмитро Кешеля**,  *Кешеля Дмитро Михайлович* *27. октобер 1951,  Клячаново, Мукачовскый район, Закарпатска область, УССР — прозаик, новинарь, драматик, сценариста, член НСПУ (1979).

Пришов на свѣт в селянской родинѣ. Середню школу в закончив в родном селѣ (1969). Уже в школѣ выступив зо своим первым повѣданьом *Тополя* в районной новинцѣ *Прапор перемоги* (Мукачово, 1967). Притяг до красного слова привюг го на филологию до Ужгородской державной универзиты (1969–1974), по закончѣню котрой працовав в Закарпатском областном комитетѣ радиа и телевизии. Од року 1996 — заступник генералного директора Закарпатськой областной державной телерадиокомпании. Автор пару десяток книг (повѣданя, повѣсти, романы, дѣточы книгы), успѣшный драматик, сценариста и режисер понад десяткы филмох о културѣ, традициях, истории и вызнамных особах родного края. Вшиткы рецензенты зазначали неповторность штилу: поеднаня фантастичного з реалистичным, трагичного, комичного и лиричного, свойску манѣру росповѣди, напятый сюжет, тонке одчутя ритму, словно-звукового низаня речи, стямили  близкость його писма до химерных романох и прозы .

Д. Кешеля пише по украинскы, але густо домѣшуе з руснацкой народной бесѣды, хоть сам, як урядник сферы масмедий, печливо ся осокочуе всякых контактох з русинскыма организациями и нияк ся не участнить в их акциях. Его героями суть «шалены Руснаци», в его книгах нанезрахованя историчных и политичных подробностей, о котрых пише зоз сарказмом и «шаленым гумором, што додавать збѣснѣлой скорости его творам: лем перше есь быв в серединѣ книжкы, а вже есь на околици, а й сама держава уж ся зостала за готаром».

## Интересны факты
* В часѣ штудий на универзитѣ на первом рочнику Кешеля написав филозофско-поетичны *Монологы-молитвы* за котры го обвинили з «выкривлѣня совѣтской реалности и замаху на социалистичный реализм» а лем чудом го не выгнали.

## Жерела и одказы
* 
* 
* **Поп, Іван**: Кешеля Дмитро // 
* **Хланта І. В.**: Кешеля Дмитро Михайлович // 
* 

## Референции

Катеґорія:Украинскы писателе
Катеґорія:Новинаре
Клячаново

**Кляча́ново**,  *Klacsanó*,  *Kličanovo* — село в Мукачовском районѣ Закарпатской области Украины.
;Администрация :
:Івановецька сільська громада
:89622, Закарпатська обл., Мукачівський р-н, 
:с. Іванівці, вул. Миру, 15

## История
Перва упоминка о селѣ под назвов *Clechano* в листинѣ грофского рода Зичи датована роком 1422.

В року 1910 в селѣ были 1099 обывателе: 825 Русины, 211 Нѣмцѣ, 62 Мадяре. Подля вѣры: грекокатолици — 681,  израелиты — 214, римокатолици — 189. До Трианона село належало Латорицкому округови (Latorczai járás) жупы Берег.

В року 1930 заевидованы 1484 обывателе, з того: Русины — 1235, Евреи — 218, Мадяре — 12, Чехы и Словаци — 4, иншы — 1, чужоземцѣ — 14. Грекокатолицка громада была найвекша и мала 1025 вѣрникох и муровану церкву Рождества Пресвятой Богородицѣ з 1820 року. Римокатолици мали мурованый костел Успѣня Пресвятой Богородицѣ з 1688 року. В селѣ были русинска (5 клас) и чешска (2 класы) школа.

## Вызнамны родаци
* Дмитро Кешеля (*1951), писатель, новинарь.

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small>
* **ZichyOkm** (архив Зичи):.A zichi és vásonkeői gróf Zichy-család idősb ágának okmánytára. Codex diplomaticus domus senioris comitum Zichy de Zich et Vásonkeő. Bp., 1871–1931.
* **Sebestyén Zsolt**: Bereg megye helységneveinek etimológiai szótára http://mek.oszk.hu/11600/11640/11640.pdf
* **Ярослав Достал**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  Ярослав Достал. Підкарпатська Русь (Закарпаття періоду Чехословацької республіки: 1919–1938)
* 
* 

## Референции

Катеґорія:Населены пункты Украины
Сценариста

**Сценариста**,  **сценаристка** — особа, котра пише сценарий (ещи кажуть: скрипт) про будучый филм або телевизне шоу. Подля сценария режисер накручать филм.
## Опис професии
Робота сценариста подобна до роботы драматика: сценарий обсягуе диалогы, слова, што говорять актеры и актеркы филма. Але и розлучать ся од роботы драматика, понеже описуе визуалны ефекты, сцены, ай курто способы, як мають быти нафилмованы, хоть и не надмѣру подробно, бо тото ся лишать на волю режисера. Понеже тота професия неспорно належить ку творчым, про доброго сценаристу суть найменше два предпоклады: мусить мати талент, але и професийны знаня. Сам талент нич не вартый, кедь не буде подпертый одповѣдныма професийныма знанями. 
## Професийны знаня
Суть бизовны правила форматованя сценария филма. Кедь тоты не будуть додержаны, маловѣроятно, же ку тому сценарию ся поставлять сериозно. На самый перед, жебы видѣти обсяг и якость сценария, актеры спочатку го читають: кедь формат им неясный, тото, легко, выволать конфузию и отруднить участникам реализацию проекта.

Сценариста — сучасна професия, котра ся вывинула з театра на потребу новых масмедиалных форм: филм, телевизия, интернет, реклама. Професию сценаристы мож зыскати на телевизных, филмовых и театралных школах.

## Жерела и одказы
* 

## Референции

Катеґорія:Професії
Катеґорія:Филм
Копашново

**Копашново**,  *Gernyés*,  *Kopašnovo*  — село в Хустском районѣ Закарпатской области Украины, центер сельской рады, котрой тыж подряджены села Лунка, Поляна, Хустець. Од року 2020  входить до Хустской городской териториалной громады.

;Копашнівська сільська рада
:90436, Закарпатська обл., Хустський р-н, 
:с. Копашново, 574 

## Полога
Лежить на берегах рѣкы Хустець, правого притока Тисы, за  на сѣверовыход од районного центру Хуст.

## История
Перва упоминка в листинѣ краля Жигмонда под назвов *Gernesfalua* датована роком 1409.

В року 1910 зоз 1828 обывательох были; 1605 Русины, 208 Нѣмцѣ, 15 Мадяре; подля вѣры: 1619 грекокатолици и 207 израелиты. До Трианона село належало Хустскому округу (Huszti járás)
жупы Мараморош.

В чехословацкой добѣ, од 1920-х зачав ся активный переход на православие, и в року 1922 православны, ведены  заяли грекокатолицку церкву и фару.

В року 1930 в селѣ заевидованы 2230 обывателѣ, а то: 2014 Русины, 211 Евреи, 4 Чехы и Словаци, еден чужоземець. Найвекшы двѣ религийны громады: 1107 православны, котры мали муровану церкву Покровы Пресвятой Богородицѣ (1930), и 908 грекокатолици, зоз мурованов церковльов той истой посвяты од року 1896 (в року 1981 збуряна).  В селѣ была русинска школа (4 класы).

Украинска доба истории села зачала ся з приходом Червеной армады 23. октобра 1944. В селѣ отворили восямрочну школу, библиотеку, клуб. Село было поименоване Копашневе.

В року 1990 грекокатолици достали были дозвол на обновлѣня их збуряной (1981) церкви, але такой скоро тот дозвол одкликали. Наконець, в року 1996 зачали выставбу новой грекокатолицкой церкви.

В року 1995 Закарпатска областна Рада вернула селу его стару назву: Копашново.

## Вызнамны родаци
* Иван Хланта (*1941), педагог, литературознатель, библиограф, фолклорист

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* **Sebestyén Zsolt**. Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  
* **Ярослав Достал**: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* **Тронько П. и др. (ред.)**: Історія міст і сіл України. Том 7. Закарпатська область. К. 1969. http://ukrssr.com.ua/zakarp/hustskiy/kopashneve-hustskiy-rayon-zakarpatska-oblast 
* **Федака, Сергій**: Населені пункти і райони Закарпаття. Історично-географічний довідник. "Ліра". Ужгород, 2014.  https://books.google.com.ua/books?id=w4xGBAAAQBAJ&pg=PA110&dq=Копашново+Хустського+району&hl=uk&sa=X&ved=2ahUKEwisutn99-_zAhWqR_EDHRQ4B5sQuwV6BAgGEAc#v=onepage&q=Копашново%20Хустського%20району&f=false

## Референции

Катеґорія:Населены пункты Закарпатской области
Катеґорія:Села Україны
Широкый Луг

**Широкый Луг**,  *Széleslonka*,  *Široký Luh*,  *Широкий Луг* — село в Тячовском районѣ Закарпатской области Украины.
;Администрация:
:Широколузька сільська рада
:90516, с. Широкий Луг,
:вул. Шевченка,143
Од року 2020 входить до Нересницкой териториалной громады.

## Полога
Лежить в долинѣ рѣкы Лужанка, правого притока Тересвы, о  од районного центра Тячово, звязане з ним автовым путьом.

## История
Перва упоминка в историчных жерелах под назвов *Szеleslonka* датована роком 1638. Подля людового переказу село закладене збойницков бандов, веденов ватагом на прозывку Гриндзела (Grindzela), што перешла з польского боку.

В року 1910 село мало 1571 обывателя, з того были: 1393 Русины, 161 Нѣмець, 15 Мадяре. Грекокатолици были 1403, израелиты — 160. До Трианона село припадало ку  Тересвянскому округу (Taracvizi járás) жупы Мараморош.

В року 1930 в селѣ были 1952 обывателѣ: 1794 Русины, 152 Евреи, 1 Чех, або Словак, 4 чужоземцѣ, 1 невыясненый. Найвекша религийна громада была православна зоз 1636 вѣрниками, котры свою церковь не мали (збудовали в року 1936, высвячену на Успѣня Пресвятой Богородицѣ, розобрали в року 1959). Грекокатолици мали муровану церкву Покровы Пресвятой Богородицѣ з року 1895. В селѣ была русинска школа (4 класы).

Украинска доба истории села зачала ся 19. октобра 1944, коли Червена армада выслободила го од фашистичных окупантох. До року 1969 в селѣ отворили восямрочну школу, двѣ библиотекы, клуб зоз стационарным кином, поштовый уряд, шѣсть торговых точок, фелчарьско-акушерскый пункт, породилище ай дѣточу школку. На тот час в селѣ было 2250 обывательох, сельской радѣ были подряджены сосѣдны Фонтинясы и Пригодь.

## Вызнамны родаци
* Володимир Танчинець (1956–2016), русинскый поет и прозаик
* Петро Мѣдянка (*1956), украинскый поет, шевченковскый лавреат
* Ярослав Орос (*1959), украинскый прозаик, новинарь

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* **Dr. Jiří Král.** Podkarpatská Rus. V Praze, nákladem vlastním, 1924. 
* **Sebestyén Zsolt**. Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.   
* **Тронько П.** и др. (ред.) Історія міст і сіл України. Закарпатська область. К. 1969. 

## Референции

Катеґорія:Населены пункты Украины
Катеґорія:Населены пункты Закарпатской области
Александер Маркуш

**Алекса́ндер Ма́ркуш**,  *Маркуш Олександр Іванович*, *&nbsp;2. новембер 1891, Хуст, Мадярске кральовство&nbsp;– †&nbsp;27. октобер 1971, Хуст, Украина —  писатель, педагог, фолклориста.

## Биография
Походив з родины желѣзничаря Ивана Маркуша, што быв з католицкого мадярского рода з Ардяла. Зачаточну и основну школу закончив в Хустѣ, за тым абсолвовав учительску семинарию в Сигетѣ (1906–1910) и в року 1910 зачав свою 30-рочну педагогичну роботу як учитель мадярской зачаточной школы в Тячовѣ. Директор школы Ша́ндор Ку́биньи вдячно прияв молодого учителя, поселивши его у себе як квартильоша. Восени 1911 Александер побрав ся з дѣвков директора Аннов Ку́биньи з котров щастливо прожили 60 рокы сполочного живота и выростили трое дѣти. В часѣ Первой свѣтовой войны забрали го до войска, нич не помогло, ни знакомства тестя в Тячовѣ, ни авторитет дѣда Ку́биньи, што быв познатый банкарь,  ни то, же молодый учитель мав уже трое дѣти. Але зато служив в Нѣредьгазѣ при штабѣ яко товмач, а в року 1917 вернув ся до родной школы. 

В чехословацкой добѣ, в року 1922, екстерно склав испыт и зыскав диплому учителя украинского языка. Так годен быв прияти позваня директора тячовской горожанкы емигранта Ярослава Венецкого и выучовати там украинскый язык, землепис, историю и природопис, а  од 1. октобра 1923 достав уряд школного инспектора Тячовского округу.

В другой мадярской добѣ 16. марца 1939 быв арештованый, але по трьох мѣсяцях выпущеный въедно з иншыма украинофилами подля амнестии. Але як политично несполягливый, не мав право учительовати, ани жити в Тячовѣ, зато перешов до Хусту, а быв под полицийным дозором. Жив з перекладох мадярскых авторох Калмана Миксата, Мора Йокаи, Ференца Герцега, Гейзы Гардоньи, а тыж з пасѣкы в Лазах, котру достав од тестя. Од року 1941 активно сполупрацуе з Подкарпатскым Обществом Наук и выдавать ряд книг. 

## Творба
В роках 1922–1938 выдавав и редаговав журнал "Наш родный край", склав и выдав аж 23 читанкы, учебникы и приручкы про школы, як украинскы, так и мадярскы, дакотры з них в сполуавторствѣ. В чехословацкой добѣ выдав тыж збѣрку повѣдань "Вымѣряли землю" (1925).

В роках 1941–1944 выдав збѣркы "Ирину засватали" (1941), "Коровку гнали" (1943), "Юлина" (1942), де указав тяжку социальну ситуацию и духовный свѣт прощавы. Од року 1945 быв обвиненый з национализма и выключеный з литературного процеса. До литературы ся вернув по смерти Сталина и зачав писати в штилу соцреализму: збѣркы повѣдань "Марамороські оповідання", 1956; "Лист матері", 1963; "Світанок Тисі усміхнувся", 1966; повѣсть "Мрійники", 1961; збѣрка "Дорога в Широке", 1978. Зберав и публиковав фолклор — народны казкы, переказы (едиция "Подкарпатскѣ народнѣ казки", т. 1 — 3, 1941 — 43; "Стариннѣ замки Подкарпаття", 1943).

## Интересны факты
* Александер Маркуш добрѣ знав мадярскый, нѣмецкый, русскый, словацкый, украинскый, чешскый языкы.

## Жерела и одказы
* 
* **Іван Поп**: Маркуш Олександр (Маркушъ Александеръ) //
*  
* **Хланта І. В**: Дем'ян Лука Васильович. //
* 
## Референции


Катеґорія:Русиньскы писателї
Катеґорія:Украинскы писателе
Андрѣй Ворон

**Андрѣй Ворон**,  *Ворон Андрій Михайлович*, *&nbsp;7. новембер 1901, Чома, жупа Угоча, Мадярске кральовство&nbsp;– †&nbsp;22. юн 1962, Хуст, Украина —   педагог, писатель, политик.

## Биография
Походив з худобной селянской родины. Учив ся в фарской школѣ, в горожанской школѣ Марияповчанского монастыря и в Унгварской грекокатолицкой учительской семинарии, котру закончив в року 1921. Учительовав в Иршавском, Севлюшском и Раховском округах (1921–1938). В часѣ службы в Раховѣ побрав ся з дѣвков директора тамошной горожанкы Йосифа Скибы. Активно ся участнить в украинофилскых организациях, во владѣ А.&nbsp;Волошина быв секретарьом министра економикы Юлиана Ревая, в януарѣ 1939 выбраный за генералного секретаря Украинского националного объеднаня (УНО). По падѣ Карпатской Украины в марцу 1939 быв в арештѣ до року 1940, коли достав амнестию въедно з иншыма украинофилами.  По приходѣ Червеной армады восени року 1944 быв арештованый як «украинскый буржоазный националист» и мобилизованый на службу як товмач з чешского и мадярского языка, з войском дойшов до Прагы, одкы в юну 1945 было му дозволене вернути ся и преподавати в Хустском педагогичном училищу, але як несполягливый быв под дозором НКВД-КГБ. Восени року 1946 по домовом перетрясѣ, коли нашли у него недозволены книгы, была му заказана и педагогична и литературна робота и в останку живота мусѣв заробляти на случайных роботах.

## Творба
Писати зачав року 1920 в новинках *Наука*, *Свобода*, *Русинъ*. Быв сполуавтором *Учительського голоса* (ужгород-Мукачово-Хуст, 1930–1939), редактором журнала *Пластун* (Севлюш, 1934–1935). Выступовав з поезиов, прозов, етнографичныма материалами, переважно о Гуцулах, сполу з ) ушорив и выдав *Альманах підкарпатських українських письменників* (Севлюш, 1936), де были и его властны повѣданя *Василька проганяють*, *Смертний потяг*, *Марійка пастушкою*. В роках 1941–1944 быв активным автором выдань Подкарпатского Общество Наук, робив переклады з чешского и мадярского языка. Окремыма книжочками вышли *Двѣ отданицѣ* (1942, переклад з мадярского) и *Гуцульска помста* (1944, властны повѣданя).

## Жерела и одказы
* 
* **Іван Поп**: Ворон Андрій //
* **Хланта І. В.**: Ворон Андрій Михайлович. //

## Референции


Катеґорія:Русиньскы писателї
Катеґорія:Украинскы писателе
Митро Надь

**Митро Надь**, (*&nbsp;4. новембер 1896, Миклошевци, Мадярске кральовство, (дн. Хорватия) – †&nbsp;8. фебруар 1962, Петровци, Югославия, (дн. Хорватия)) — руснацкый поет и културно-просвѣтный дѣятель меджи дольноземскыма Руснаками.

Походив з худобной желярской родины. Выходив зачаточну школу. Быв участником Первой свѣтовой войны. Заробляв собѣ крайчирством. Писав по рускы (дольноземсков русначинов). Дебютовав в року 1937 з поезиями в *Руском календарю*. Его поетична манѣра ся сформовала под вплывом народно-спѣванковой творчости, одкы наслѣдовав форму, образность ай поетику во своих вершах. Быв автором народностно-патриотичных и лиричных поезий, вецеро з якых стали ся народныма спѣванками. Поезии Митра Надя были публикованы  тыж в антологиях *Антолоґия поезиї бачванско-сримских руских писательох* (Руски Керестур, 1963) и *Антолоґия рускей поезиї* (Нови Сад, 1984); вышли посмертно ай окремов збѣрков *Бакарни дзвон за Дунайом* (Руски Керестур, 1967).

## Жерела и одказы
* 
* 

## Литература
* Тамаш J. Русинска књижевност: Историjа и статус. Нови Сад, 1984. 
* 

## Референции

Катеґорія:Русиньскы поеты
Крайчир

**Крайчир**, од  *краяти*  — професия, ремеселный фах особы, котра выраблять шатя на мѣру про индивидуалного одберача з полотна, трикотажы, або сукна. Тота професия ся вывинула уже в XIII. сторочу.

## История
В найдавнѣйшых часах одежа служила як средство закрытя тѣла. Облечиво было вольне, бивне, котре так легко было справити з едного ци двох кусох полотна. Аж од добы Ренесанции робленый акцент на формы людского тѣла. Вольне облечиво давнѣйшых доб куртили и затяговали, и наконець розрѣзали и сшивали, пробуючи наслѣдовати контуры людского тѣла. Так  ся родило крайчирство и, въедно з ним, мода.

Подля списованя з року 1890 в Мадярском кральовствѣ (включно з Хорватиев) были заевидованы 22923 крайчиры (з того 22708 хлопы  и 215 жены).

## Днешность
Днесь ся тота професия выучуе на середних фаховых школах, замѣряных на выробу и оправу облечива. Крайчирь тыж е убраньовым радником: годен порадити при выберѣ облечѣньового материала, моды, крою, фарбы и подобне. Обычайны суть шпециализации на выробу хлопского, женского, дѣточого и робочого облечива. 

## См. тыж
* Сабов

## Жерела и одказы
* 

## Референции
Затисовка

**Затисовка**,  *Csomafalva* — село в бывшом Виноградовском районѣ Закарпатской области Украины, подряджене до року 2020 Чеповской сельской радѣ,  а по административной реформѣ року 2020 — Пийтерфолвовской териториалной громадѣ.

## Полога
Лежить в оддалѣню около  на югозапад од найблизшого мѣстечка Королева.

## История
Перва задокументована упоминка под назвов *Chamafalva* датована роком 1352. Первы обывателе были Мадяре, в року 1552 перейшли на реформатску вѣру. Од 1800-х село ся упоминать под назвов Чома,  *Csoma*. Подля географичного словника Елека Фийньеша (1851) село Чома уже упомянуте як руське, зоз 186 обывателями грекокатолицкой вѣры и 37 юдейской, добрыма землями и паслами, великов дубравов, землевластником была родина Сирмай,  *Szirmay*.

В року 1910 в селѣ заевидованый 391 обыватель, з того были: 242 Русины,142 Мадяре, 7 Нѣмцѣ; подля вѣры были: 348 грекокатолици, 19 реформаты, 17 римокатолици,  7 израелиты. До Трианона село припадало Затисянскому округу,  *Tiszántúli járás*, жупы Угоча.

В року 1930 (чехословацка доба) в селѣ *Čoma (Csomafalva)* были 378 обывателѣ: 313 Русины, 20 Мадяре, 14 Евреи, 31 чужоземець. Грекокатолицка громада числила 325 вѣрникох и мала муровану церкву Успѣня Пресвятой Богородицѣ з року 1910 ай русинску школу (2 класы).

Украинска доба истории села зачала ся 26. октобра 1944 з приходом Червеной армады, село было перейменоване спочатку на *Чоума*, пак *Чума за Тисою*, наконець, в року 1946 на *Затисовку*. Мотивация перейменованя была: «збереження історичних найменувань та уточнення … назв … Закарпатської області».

## Вызнамны родаци
* Андрѣй Ворон (1901–1962) — политик Карпатской Украины, писатель, учитель

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969.  
* '''Облікова картка''' на сайті ВРУ 

## Референции

Катеґорія:Населены пункты Украины
Катеґорія:Населены пункты Закарпатской области
Острава

**Острава**,   *Ostrava*,  *Ostrau*  — третий найвекшый город в Чехии по Празѣ и Брнѣ. Административный центер Моравскошлезского края. Великый промысловый, научный и културный центер державы.

## История
Перва исторична упоминка датована роком 1267, в року 1279 Острава достала статус города. Належала чешскому кральовскому дому Пржемысловичох, а од рока 1526 дому Габсбургох В року 1556 потерпѣла од пожара, а в року 1625 пережила епидемию чумы.

Острава лежить в богатом камяноугольном ревирѣ, вдякы чому ся стала центром тяжкого промысла с давныма традициями, зачатыма в року 1830, коли на Витковицкой желѣзарни быв выставленый первый высокый пец. Дакотры зоз угляных долох ся простирають до границь города. В року 1847 отворило ся желѣзничне споѣня з Вѣдньом и Краковом (K.u.K. Privilegierte Kaiser-Ferdinands-Nordbahn). Обывательство региона было затруднене переважно в горництвѣ и в металлообробцѣ.

## Днешность
;Газдовство:Острава — центер Моравскошлезского индустриалного региона. Традичны конарѣ: желѣзне гутництво, машинарство, хемичный промысел и потравинарство. В сучасности долованя угля малѣе, а частка машинарства росте. Долованя угля ся переважно ограничуе на выробу ливарского кокса  *Ostravsko-karvinské doly* теперь належать нидерландской компании *New World Resources*, NWR. Найвекшый чешскый гутницкый комбинат *Kunčice* и ряд иншых выробни того конаря належать французской *ArcelorMittal*.
;Наука и култура:
Высшы школы: 
* Технична универзита (VŠB–TUO, основана 1849 яко Горнича академия Пршибрам; од 1945 в Остравѣ) 
* Остравска универзита (1991); 
* Бизнесова школа (2000); 
* Конзерватория Леоша Яначка (1953; сучасный статус од 1959).
Театры:
* Народный. Моравскошлезскый театер, 1919, з оддѣлами
** Оперный театер Антонина Дворжака (бывшый Муниципалный театер, 1919)
** Театер Йиржи Мирона (1906)
* Театер Петра Безруча (1945; драма, музикал)
* Бабковый театр (1953) 
* Коморна сцена «Арена» (1994). 
* Яначкова филгармония и др.

## Жерела и одказы
* **Лобанов М. М.** ОСТРАВА // Большая российская энциклопедия. Том 24. Москва, 2014  Online version (2016);одчитане: 09.11.2021https://old.bigenc.ru/geography/text/2682100{{ref-ru}
* 

## Референции


Masarykovo namesti.jpg|Историчный центер
Krajský soud v Ostravě (2).jpg|Крайскый суд
Radnice-kun.jpg|Радниця
Divadlo Antonína Dvořáka.jpg|Театер Антонина Дворжака


Катеґорія:Населены пункты Чехии
Чорнобыль

**Чорнобыль**,  *Чорно́биль*,  *Черно́быль* — мѣсто на сѣверѣ Украины, в Киевской области, на рѣцѣ Припять, в заказаной зонѣ гаварии Чорнобыльской АЕ.

## История
Найскорша упоминка о Чорнобылю, под роком 1193, походить з *Ипатийовского лѣтописа*. Записаный Чорнобыль и в *Список русских городов дальних и ближних* (XIV.    стороча). Належав шляхетным родам Кмѣтох, Сапѣг, Ходкевичох, котры были подданыма польской коруны. По другом роздѣлѣ Польщи (1793) переходить до Российской империи.

Первы податкы о том, же в Чорнобылю жили Евреи, суть од конця XVII. ст.. Под роком 1691 занотовано, же козакы под командов полковника  учинили в Чорнобылю погром. Поступно Евреи стали ся найвекшов етничнов групов (року 1897 — 60 % обывательства). До року 1926 их частка упала до 39 % через погромы (1905, 1919–1920) ай миграцію. Ту быв еден зоз центрох хасидизму. Еврейска громада была знищена гитлеровцями (1941–1943).
 
Совѣтска влада настала 12. юна 1920. В року 1925 обывательох было . Од року 1930  выбудовали лодярску майстерню, што в року 1939 стала ся лодярньов, а од року 1955 оправовов базов днѣпровского флота.
Атомову електрарню выставили в рокох 1970–1977. 26. апрѣля 1986 на 4. енергоблоку АЕ стала ся гавария. Обывательство перед гавариев было 13,3 тысяч особ (новембер 1985), на другый день по гаварии вшиткы зостали евакуованы.

## Днешность
Електрарня офи­ци­ал­но была затворена 15. децембра 2000. Про персонал и членох родин в Чер­ни­гов­ской области збудоване мѣсто Славутич. Днесь Чернобыль — мертве мѣсто, де приходить працовати на шихты лем персонал обслугы АЕ, вояци и полиция. Людскы поговоры затято пояснюють чорнобыльску трагедию розбуряньом незадовго перед тым мѣстным обывательством гробовой крипты едного зоз хасидскых духовных везирьох на еврейском теметовѣ Чорнобыля.

В сучасности Чорнобыль выступуе тыж як туристична атракция.

## См. тыж
* Припять
* Чорнобыльска зона одчуждѣня

## Жерела и одказы
* 
* 
* 

## Референции
Унитарна держава

}}
**Унитарна держава**  ( *unitaire* единый,  *unitas* единство) — форма державного зряджѣня, при котрой векша часть або вшитка влада централизована. Тота форма е протикладом федеративной державѣ.

## Характеристика
Складовы части унитарной державы суть административно-териториалныма зложками без статуса державной формации. Унитарна держава мать едну уставу, едну легислативу, едно горожанство, едину едноуровневу систему органох державной влады и справованя, едну судову систему, единый буджет и даневу систему и т.д., едным словом, вшиткы уровни влады суть згорнуты до единой общедержавной администрации. В административно-териториалных зложках унитарной державы, попри органах, выбраных обывательством (посланцѣ до мѣстной влады), суть присланы державов (президентом, министерством внутра) представителе (владный комисарь, префект и др.), котры мають дозорно-контролны функции и рѣшають координачны, долагодны ай интегративны задачи.

## Мягшы варианты
### Автономия
Унитарна держава може дати окремым зложкам автономию. Напримѣр, в составѣ Никарагуа суть двѣ автономны области, населены Индианами; в составѣ Финландии суть автономны Аланды.

### Регионална самосправа
В розвитых демократиях унитарна держава во векшой мѣрѣ децентрализована, напримѣр, Франция и Велика Британия дають широку самостойность своим регионам.

## Жерела и одказы
* 
* 

## Референции

Катеґорія:Формы штату и влады
Урядный язык

**Урядный язык** або **официалный язык** — язык административы, на котром ся публикують официалны документы органох администрации и розличных организаций. Урядны языкы можуть быти и вецеро. Так, напримѣр, урядныма языками Рады Европы суть англицкый и французскый.

В законодарствѣ дакотрых держав (Канада, Польща, Болгария) урядным (або официалным) языком означують переважно «державный язык», циже язык державной административы. Термин «официальный язык» быв поужитый, напримѣр, в Законѣ СССР «О языках народов СССР» (1990).  В иншых державах тоты два понятя роздѣляють и урядным (або официалным) языком означують тот язык, котры ся може поужити в административѣ паралелно з державным языком, 
и на котром обывателе мають право обертати ся на державны уряды (напримѣр, русскый язык в Казахстанѣ и Кыргызстанѣ).

Урядным або официалным языком означують тыж язык, што мать шпециалный статус и поуживаный, попри державном языкови, в тых административно-териториалных зложках, де жиють народностны меншины або корѣнны народы. Так, в Словении италиянскый и мадярскый язык суть, попри словенском, урядныма языками на териториях, компактно обываных италиянсков ци мадярсков меншинами.

## Жерела и одказы
* 

## Референции
Давид Сабов Баровти

**Давид Сабов Баровти**,  *Baróti Szabó Dávid*, *10. апрѣль 1739, Баровт, Мадярске кральовство – †22. новембер 1819, Вирт, Мадярске кральовство — йезуит, филолог, педагог и поет, обновитель мадярского языка.

## Биография
Походив зоз сейкельской немешской родины. Вступив до Товаришства Исусового (1757). По штудиях працовав яко гимназиалный професор в Коложварѣ (1763–1764) и Ягрѣ (1764–1765). Теологичну высоку школу абсолвовав в Кошицях (1765–1770), де и быв высвяченый на попа. В роках 1770–1771 преподавав поезию и реторику на гимназии во Великом Варадинѣ, пак в роках 1772–1773 быв перенесеный до Банской Быстрицѣ, де служив свой третий рок пробы. 

В року 1773 на понуку едного свого колегы попробовав, ци мож бы и по мадярскы писати в такых поетичных розмѣрах, якыма славна римлянска поезия — и удало ся му. Зато, як того ж року Товаришство Исусово было роспущене, жебы утѣшити ся в журѣ, зачав писати поезии по мадярскы в розличных античных розмѣрах. Естергомска архидиецезия дочасно го послала выучовати реторику до Комарна, а од року 1777 достав стале мѣсто професора старшых клас гимназии в Кошицях, де зоставав аж до пензионованя в року 1799, коли за его заслугы в мадярской поезии  краль Ференц му  придѣлив особну пензию 600 форинты, и одтогды до конця живота занимав ся литературнов творбов.

## Творба
Въедно з поетом Яношом Бачаньи и языкознательом Ференцом Казинци основали в  Кошицях первый мадярскый литературный часопис *Magyar Museum* (1789–1793), де пропаговали лѣпшы идеи и взоры новой мадярской литературы. Часопис быв закрытый через посилнѣлу цензуру, а наступного рока Бачаньи и Казинци были обвинены и вызнаны виновными в процессе Мартиновича.  не быв револуционарь и не мѣшав ся в политику. Ему не зостала инша пристань, окрем поезии. Много писав и быв честованым и популарным поетом. Зато, же не мѣшав ся до политикы, любив ся и осторожным, а же его змаганя были звязаны з Просвѣтенством, любили го и аванжованы. Его найвекшов заслугов суть статьи о языку, литературѣ, зокрема стихотворѣню, котры ся прислужили ку выяснѣню законох мадярского языка. Найвекшов заслугов як перекладателя суть Вергилиева *Енеида* и *Еклогы*. 

В часѣ его живота мадярскый язык ещи не достав статус урядного, и своев творбов  приблизив тот момент. Спочатку склав *Малый словник* (Kisded Szótár, 1789), котрый быв написаный дактиловыма вершами, а пак в другом выданю в року 1792 вышов в формѣ звычайного выкладового словника, де автор подав найинтереснѣйшы стары и новы зобраны ним слова, а додав и диалектизмы. А до тых ещи додав и дакотры створены ним самым неологизмы, напр.: erény  *цнота*, szörnyeteg  *потвора*.  А пак ещи в новинцѣ подав велике множество пословиць и пригварьок, чим зробив службу, доднесь не стратившу цѣнность. 

## См. тыж
* Давид Сабов Барцафалви

## Жерела и одказы
* 
* 
* 
* 

## Референции

Катеґорія:Мадярскы поеты
Катеґорія:Поеты Мадярщины
Катеґорія:Мадярскый язык
Давид Сабов Барцафалви

**Давид Сабов Барцафалви**,  Barczafalvi Szabó Dávid, *1752, Бодрогкерестур, жупа Земплин – †20. марец 1828, Шарошпоток, жупа Земплин — мадярскый новинарь, писатель и обновитель языка.

## Биография
Учив ся в Шарошпотоку, де закончив академичный курз (1770–1783), пак ещи двараз в заграничу, одкы ся вернув в року 1790. В меджичасѣ редаговав в Пожоню перву мадярскоязычну новинку *Magyar Hírmondó* (Мадярскый Вѣстник, 1784, 1786). В року 1792 з габилитачнов роботов *Dissertatio inauguralis multiplicibus scientiarum naturalium in omni vita utilitatibus* выграв конкурз и достав мѣсто професора физикы и математикы высшой школы в Шарошпотоку, де служив до пензии (1805). Свои предметы преподавав по мадярскы, што было великов новотов, бо дотогды учили лем по латинскы або нѣмецкы. Терминологию придумав сам и выдав книжку. против того выступила и рада церковного округа, котра высловила желаня, жебы професор перестав з неологизациов. 

Ещи в часѣ новинарской роботы придумовав новы слова и выдав переклад нѣмецкого романа, язык котрого Ференц Казинци поважовав за пародию на пуризм. Проблема была в тому, же  не мав чутя языкового штилу и мадярского словотворѣня, але быв великый мадярскый патриот и хотѣв на кажде понятя мати мадярске слово. Продуковав неологизмы, як фабрика, «на провбу», же най сполоченство рѣшить, котры прийме. Достав немилосердну критику, а з его щедрой продукции лем мизерна часточка зостала доднесь в поужитю.

Наперек тому, около 50 его новых слов зостали в языку доднесь, напримѣр: belváros, esernyő, mondat, művész, olvasmány (центер мѣста, амбрела, речѣня, умѣлець, чтиво).

## Публикации
* *Szigvart klastromi története.* Németből fordította Pozsony, 1787. (История монастыря в Сигварѣ. З нѣмецкого. В двох частях. В конци каждой поданый словник неологизмох)
* *Dissertatio inauguralis multiplicibus scientiarum naturalium in omni vita utilitatibus.* Pozsony, 1792. (Габилитачна дисертация)
* *A tudományok magyarúl.*  Pozsony, 1792. (Преподаваня наук по мадярскы)

## См. тыж
* Давид Сабов Баровти

## Жерела и одказы
* Barczafalvi Szabó Dávid //**Magyar életrajzi lexikon 1000–1990** https://mek.oszk.hu/00300/00355/html/ABC00523/01026.htm
* 
* 
* 

## Референции

Катеґорія:Мадярскый язык
Катеґорія:Мадярскы писателе
Катеґорія:Мадярскы новинаре
Трансилвания

**Трансилвания**, тыж **Ардял** ( *Transsilvania Транссилвания*,  *Ardeal, Ардял*,  *Erdély, Ердель*,  *Siebenbürgen, Семигород*) — историчный выходноевропскый регион, днесь положеный в Румынии.

## Полога
Регион, назва которого ся первый раз появила в писемных жерелах  XII. стороча, занимав територию, ограничену Карпатскыма горами на сѣверѣ и выходѣ, Трансилванскыма Алпами на югу и горами Бигор на западѣ. Сосѣдны регионы Марамуреш , Кришана и Банат даколи ся тыж поважовали за часть Ардяла.

## История
В античных часах на том мѣстѣ было ядро державы Дакох.

По сформованю регион быв частьов Мадярского кральовства, в XI. – XVI. сторочах, пак быв автономным княжеством в составѣ Османской империи (XVI. – XVII. стороча), а дале зась став ся частьов Мадярского кральовства концьм  XVII. стороча. По Первой свѣтовой войнѣ был придѣленый Румынии.

## Жерела и одказы
* 
* 

## Референции
385 до н. е.

## Подѣи
* У Платона (диалог *Горгий*) первый раз засвѣдчене понятя  *ἡ ῥητορικὴ τέχνη*  *ораторске умѣня*, зашто тот датум ся може поважовати зачатком формованя реторикы як теории.

## Уродили ся

## Умерли

## Жерела и одказы
* 
* **Хронология**: //

## Референції
Бодрогкерестур

**Бодрогкерестур**,  *Bodrogkeresztúr* — село на сѣверо-востоку Мадярщины в окрузѣ Токай жупы Боршод-Абов-Земплин,  *Borsod-Abaúj-Zemplén*. 

## Полога
Лежить на правом березѣ рѣкы Бодрог,  *Bodrog*, едного з найвекшых притокох Тисы. Умѣстненый на одстояню 6 км од окружного центра Токай и 48 км на выход од Мишколца, центра жупы.

## Обывательство
Подля списованя в року 2011 Бодрогкерестур мав 1185 обывательох, з того найвекшы народностны зложкы: 87,4% Мадяре, 0,7% Цигане, 0,5% Нѣмцѣ, около 12% ся не голосили; найвекшы вѣровызнаня: 44,8% римокатолици, 17,7% реформаты, 11% грекокатолици, 4,9% атеисты, около 21% ся не голосили.

## История
Перва упоминка датована роком 1239, де ся пише не лем о селѣ, але и о ровнойменном замку, котрый, як ся поважуе, быв знищеный в року 1411 при монголском впадѣ.

## Вызнамны родаци
* Давид Сабов Барцафалви (1753–1828), мадярскый новинарь, писатель и обновитель языка

## Куриозиты
Од часу панованя российской императрицѣ Катарины аж до року 1800 в Бодрогкерестурѣ стало квартельовав малый оддѣл российского войска, котрого функциов было купованя вина про императорскый двор. 

## Жерела и одказы
* 
* 
* 

## Референции


Bodrogkeresztúr, 3916 Hungary - panoramio (6).jpg|Вступ од Токаю
Kolostor (2675. számú műemlék).jpg|Бароковый клаштор
Bodrogkeresztúr, 3916 Hungary - panoramio (1).jpg|Винна пивниця
Bodrogkeresztúr, 3916 Hungary - panoramio (11).jpg|На Бодрогу


Катеґорія:Населены пункты Мадярьска
Бараолт

**Бараолт**,  *Baraolt*,  *Barót* — варош в жупѣ Ковасна Румынии в историчном регионѣ Ардял.

## История
Перва исторична упоминка датована роком 1224, под назвов *Boralt*. В року 1658 осаду спустошили Татары, в року 1709  розграбили лабанцы. В року 1802 было землетрясѣня, по котром аж в року 1817 закончили нову выставбу. 13. децембра 1848 в околици Сейкелѣ под командов Игната Горвата (Horváth Ignác) и Шандора Гала (Gál Sándor) розгромили цѣсарске войско. В року 1968  ку Бараолту прилучили пять околичных сел:
*Biborțeni / Bibarcfalva  (4 км)
*Bodoș / Bodos  (6 км)
*Căpeni / Köpec  (5 км)
*Micloșoara / Miklósvár (9 км)
*Racoșul de Sus / Felsőrákos  (6 км)
и так достав варошскый статус. 

## Демография

## Газдовство
В околици суть найдища лигнита, котры експлоатовали до року 2007 и гидрокарбонатны минералны воды, котры в сучасности фляшкують промыслово (Bibarcfalva 270).

## Вызнамны родаци
* Давид Сабов Баровти (1739–1819), йезуит, филолог, педагог и поет, обновитель мадярского языка

## Жерела и одказы
*  
* 

## Референции

Катеґорія:Населены пункты Румынии

Barot.jpg|Центер
Baróti katolikus templom.jpg|Католицкый костел
Baróti református templom.jpg|Реформатскый костел
Barót2.jpg|Вступ од Брашова
Лабанц

**Лáбанц**,   *labanc* / *labancz*,  *Labanz* / *Labantz* — высмѣшна назывка габсбургского вояка з добы ребелии Текелия (1672−1685) и Раковция  (1703–1711). Вояци противной стороны ся называли куруцами.

## История
Меджи подкарпатскыма Русинами призвиско *Лабанц* зафиксоване уж од року 1755.

В очах куруцох назывка «лабанц» была синонимом непатриотичного и презреного чоловѣка. Так называли не лем габсбургскых воякох, але и цивилных Мадярох, котры их подтримовали.

## Етимология
Подля популарной верзии «людовой етимологии» высмѣшна назывка "labanc" взникла зоз кус перекрученого нѣмецкого "lauf, Hans!" ("утѣкай, Гансе!"). Але фаховый выкладовый словник тоту верзию поважуе за хыбну.

Напротив, приятельнов верзиов може быти походжѣня од людового слова "lafanc", што означуе ломпавого бездѣлника, лотра.

## См. тыж
* Куруц

## Жерела и одказы
*  
*  
*  

## Референции
Пуризм (лингвистика)

**Языко́вый пури́зм** од  *purus* *чистый* — усилованя захранити литературный язык в нерушаном видѣ, идеализация его чистоты, яко высшой вартости, бой против неологизмох и чужоязычных позычань, недопущаня в литературный язык новот, ненормованых лексичных и граматичных елементох (простой бесѣды, диалектизмох, професионализмох), субъ­ек­тив­но приймованых за псутя язы­ка.

## Характерны стороны
Позитивныма сторонами пуризма мож поважовати стараня о розвой своефайтовости народностной културы, черпаня зоз богатых жерел родного языка, его лексико-семантичных и словотворных ресурсох. Негативны стороны пуризма суть:
субъективность его прихылникох, неисторичность, нерозумѣня процеса розвою языка.

Пуризм годен быти ретроспективный (при одмѣтаню новых фактох признавать то, что уже закрѣпило ся в языку) або твердо конзервативный (нетерпить ани освоены и хоснованы позычѣня, усилуе ся их вымѣняти новотворами зоз родных морфем и флексий).

Пуризм характерный про добу формованя народностных литературных языкох, указуе ся тыж в часах важных сполоченскых подѣй (демократичных рухох, револуций, войн и т. п.) и звязаных з нима вызнамных перемѣн в языку (переважно в лексицѣ), коли язык скоро и на очох ся мѣнять, вбираючи много позычѣнь, неологизмох, штилистичных новот и т. п.

## См. тыж
* Давид Сабов Барцафалви

## Жерела и одказы
* 
* 

## Референции

Катеґорія:Лінґвістіка
Шарошпоток

**Шарошпоток**,  *Sárospatak* — варош на сѣверовостоку Мадярщины в окрузѣ Шарошпоток жупы Боршод-Абов-Земплин,  *Borsod-Abaúj-Zemplén*. Мае назывку *Атены над Бодрогом*. В историчных жерелах часто называный просто *Поток*, або *Калный Поток*.

## Полога
Оддаленый од Мишколца, центра жупы о 70 км на сѣверовосток, лежить на обох берегах Бодрога.

## История
Первый раз упомянутый под роком 1201, коли достав привилегии вароша од краля Имре (1174–1196–1204).

## Обывательство
В року 2011 подля списованя в Шарошпотоку были 13322 обывателе, з того: 82,7% Мадяре, 2,9% Цигане (Ромы), 1,8% Нѣмцѣ, 0,4% Русины, 0,2% Словаци, 0,2% Украинцѣ (зосталы —иншы або не голосили ся). Подля вѣровызнаня: 30,7% римокатолици, 24,3% реформаты, 11,3% грекокатолици, 0,2% евангелици, 4,7% атеисты (зосталы иншы або не голосили ся).

## Жерела и одказы
* 
* '''Официалный сайт''' Шарошпотока

## Референции


Sárospatak - Castle.jpg|Замок Шарошпоток
Sárospatak castle 21.jpg|Крыло Лорантффи в замку
Sárospatak - 2014.04.09 (5).JPG|Реформатскый колегиум
Sárospatak, College.JPG|Пединштитут Коменского


Катеґорія:Населены пункты Мадярьска
Пуризм

**Пуризм**,  *purus* *чистый* — высокы жаданя на захрану зачаточной чистоты, строгости штила, додержаня канонох в языку, умѣню ай иншых сферах.

Википедия мать статьи о том:
* Пуризм в языку — надмѣрный розгон за чистотов литературного языка.
* Пуризм в умѣню — пруд во французском малярствѣ и архитектурѣ в роках 1910–1920.
Нагарджуна

**Нагарджуна**, санскр. नागार्जुन, IAST: Nāgārjuna  — индийскый будгистичный филозоф, котрый накреслив доктрину пустоты (*шуньята*), традично поважованый за основателя школы *Мадгьямика* (Серединна дорога) и автора ей базисных текстох.

## Живот и роботы
Мало што знати о его животѣ. Традичны жерела твердять, же он жив через 400 рокы по тому, як Будга войшов до нирваны (около ). 

За Нагарджуну знати лем из гагиографичных жерел, де описаный як надприродна бытость, живот котрой ся протяг од 300 до 600 рокы в подвигах во славу магаяны. Годно быти, же походив з брагманского роду з Южной Индии, быв майстром филозофской полемикы и медитации, автором десяток религийных и логико-диалектичных робот; в китайскых и тибетскых переложѣнях ся заховало около 200 робот, котры приписують ему: од коментарийох на будгийскы сутры до упутств в алхемии, дохторованю, металургии итд.

## Филозофия
Во своей первой проповѣди Будга предписав «золоту середину» меджи крайностями. Нагарджуна, цитуючи Будгу, росширив понятя середины до филозофской сферы, означив середину меджи бытьом и небытьом циже меджи сталостьов и знищѣньом. Вѣровати в то, же рѣчи ествують автономно, независимо и стало — значить поддати ся крайньой сталости. Авшак не менша хыба поважовати, же нич не ествуе; тото крайный ступень знищѣня. Во своей найвеце познатой на Западѣ роботѣ о пустотѣ, *Мадгьямика Карика*, Нагарджуна пише, же пустота, котра, подля него, истинна натура реалности — тото не абсенция ествованя, а лем абсенция внуторного ествованя, котре не мать доста автономии, независлости. Рѣчи не взникають самы од себе, а продукують ся зависимо од причин и условий. Вшитко, што ествуе, на концьову мѣру пусте од даякой внуторной природы, але ествуе условно. 

## Рецепция
Нагарджуна — найпознатѣйшый мыслитель в истории будгизма по самом Будгови. Тота слава была зосилена тым, же его *Мадгьямика Карика* ся заховала на санскритѣ и была оддавна штудована ориенталистами. Европскы учены спочатку засудили его филозофию как нигилистичну, але далшы генерации оцѣнили Нагарджуну як тонкого филозофа, чиѣ погляды тотожны з поглядами розличных европскых мыслительох. По проштудованю векшого числа его робот, Нагарджуна став ся лѣпше порозумѣлым в филозофскои и религийном окружѣню своей добы. 

## Жерела и одказы
*  
* 

## Референции

Катеґорія:Реліґійны фіґуры і теолоґы
Катеґорія:Філозофы
Катеґорія:Індія
Торстен Хас

**Торстен Хас** (Torsten Haß; 21. новембра 1970) - нїмецькый писател, поет, прозаік, драматік і  есеіста.
## Творба
* *Bibliotheken für Dummies* (2019); вместе с Detlev-Schneider-Suderland
* *Arbeitgebermarke Bibliothek mit k(l)einem Budget : eine Einführung mit Übungen* (2021)
* *Vahīṅ dekhiye : Festschrift für Hellmut Vogeler* (1996); редактор
* *Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken * (2021)
* *Dieses Buch ist für die Tonne : Einführung in den klassischen Zynismus (Kynismus)* (2020); вместе с Maximilian Spannbrucker
* *Wohnriester und Erbbau : ein aktuelles Fallbeispiel* (2021)
### Белетрия
#### Новела
* *Das Kartenhaus : ein Betrugs-Roman* (2002)
* *Der König des Schreckens :  ein Vatikan-Krimi*  (2013)
* *Männchensache : Rechtsfälle zur Vorbereitung im Geschlechterkampf – Roman* (2009)
* *Morddeich : und andere Kurzprosa* (2021)
* *Die Schwarze Zeit : ein Mittelalter-Roman* (2006)
* *Die Schwarze Zeit II : Aphrodites Puppen – Roman* (2007)
* *Die Schwarze Zeit III : Metathronos – Roman* (2008)
* *Die Schwarze Zeit IV : Agonie – Roman* (2009)
* *Die Schwarze Zeit V : Staub – Roman* (2010)
* *Die Schwarze Zeit VI : Terra re-mota – Roman* (2011)
* *Totenmelodie : ein Kurpfalz-Krimi* (2017)
* *Totenquintett : ein Kurpfalz-Krimi* (2018)
* *Totentraum : ein Kurpfalz-Krimi* (2019)
#### Драма
* *En Nuit : Dramolett* (2021)
* *Omega oder Das Hochzeitsmahl : Drama* (2020)
* *Die Staatsschuld – In a State of Bonds : Drama* (2003)
#### Поемы
* *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte* (2020)
* *Es wiehert der Gaul, es graset das Pferd. Es machte auch nichts, wär’s mal umgekehrt : Liebesgedichte und andere* (2020)
## Референции

## Одказы
* KVK (Нїмецько, Австрія, Швайц, WorldCat): Резултаты гляданя Torsten Haß
* KVK (Нїмецько, Австрія, Швайц, WorldCat): Резултаты гляданя Kim Godal
Категорія:Поет
150 до н. е.

## Подѣи
*  Менандер I., грецкый царь Бактрии, котрый вломив ся в район Верхнього Ганга, принимать будгизм, зачинать ся змѣшованя елинистичной културы з будгистичнов.

## Уродили ся
* Нагарджуна, будгистичный филозоф (датум приближный)

## Умерли

## Жерела и одказы
* **Хронология**: //

## Референции